এদিন অনুষ্ঠান মঞ্চে দাঁড়িয়ে শোভনদেববাবু বলেন, দলনেত্রী সিদ্ধান্ত শিরোধার্য। এখন থেকে তিনি আর তৃণমূলের শ্রমিক সংগঠনের সভাপতি পদে থাকছেন না। ব্যক্তিগত কারণ দেখিয়েই তিনি পদত্যাগের সিদ্ধান্ত নিলেন এদিন। এখন থেকে শুধু দোলা সেনই আইএনটিটিইউসি-র দায়িত্ব সামলাবেন। উল্লেখ্য তৃণমূলের বর্ধিত কোর কমিটির বৈঠকে মুখ্যমন্ত্রী জানান, এখন থেকে তৃণমূল কংগ্রেসের ট্রেড ইউনিয়নের দায়িত্ব সামলাবেন রাজ্যসভার সাংসদ দোলা সেন।